རྒྱ་ནག་གི་དབུ་ཁྲིད་ཟུར་བ་ཀྲའོ་ཙི་ཡང་གི་ཆབ་སྲིད་དྲུང་ཡིག་སྐུ་ཞབས་པའོ་ཐོན་གྱིས་ཆེད་རྩོམ་སྤེལ་ནས་རྒྱ་གཞུང་གིས་བཀྲམས་པའི་ཁ་བྱང་ལ༼ཧོང་ཀོང་དམིགས་བསལ་ས་ཁུལ་དུ་རྒྱལ་ཁབ་གཅིག་ལ་ལམ་ལུགས་གཉིས་ལག་ལེན་དུ་བསྟར་ཚུལ༽ཞེས་པའི་ཡིག་ཆ་དཀར་པོར་དགག་རྒྱག་བྱས་ཡོད་པ་དང་།དེ་ཡང་ཁོང་གིས་རྩོམ་ཡིག་ནང་།རྒྱ་ནག་དེང་གཞུང་གིས་ཉེ་ཆར་ཡིག་ཆ་དཀར་པོ་ཟེར་བ་ཞིག་སྤེལ་ནས་རྒྱལ་ཁབ་གཅིག་ལ་ལམ་ལུགས་གཉིས་ཞེས་པ་ཧོང་ཀོང་དུ་ལག་བསྟར་བྱས་ཚུལ་བཀོད་འདུགཡིག་ཆ་འབྲི་བ་བོས་ཡིག་ཆ་དེ་བརྒྱུད་མཚན་ཉིད་གསར་བ་ཞིག་གསར་གཏོད་བྱས་ཡོད་ལ།ཧོང་ཀོང་ལ་དབང་ཆ་ག་ཚོད་ཅིག་ཡོད་མེད་དེ་རྒྱ་ནག་དབུས་གཞུང་གིས་དབང་ཆ་ག་ཚོད་ཅིག་གནང་མིན་ལ་རག་ལས་པ་དང་།བཤད་ཚུལ་ལ་གཞིགས་ན་དེ་ལ་ཆེས་མཐོའི་རང་སྐྱོང་དང་།ཧོང་ཀོང་བས་ཧོང་ཀོང་སྐྱོང་བ།རྒྱལ་ཁབ་གཅིག་ལ་ལམ་ལུགས་གཉིས་ཞེས་པའི་ལམ་ལུགས་དེ་ཧོང་ཀོང་དུ་ལག་བསྟར་བྱས་ཚུལ་བཅས་ལ་ཟེར།